आज से कुछ शताब्दी पूर्व चेचक को भगवान् का प्रकोप समझा जाता था। लेकिन मेडिकल विज्ञान की सहायता से इसे जड़ से ख़त्म कर दिया गया। इसके लिए आधुनिक चिकित्सा विज्ञान की प्रशंसा करनी चाहिए। कई बार ईश्वर को प्रसन्न करने के लिए मानव बलि की ख़बरें सुनाई देती हैं। यह कैसी मूर्खता है ? यही अंधविश्वास हमें एक ही समय में हंसाने और रुलाने, दोनों का ही कार्य करता है। इसका सुधार सिर्फ लोगों में शिक्षा और ज्ञान के प्रचार द्वारा किया जा सकता है।